**Likumprojekta „Grozījumi Reģionālās attīstības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likumprojekts izstrādāts, lai Reģionālās attīstības likumā izslēgtu ietverto regulējumu attiecībā uz īpaši atbalstāmajām teritorijām (turpmāk – ĪAT), kuru statuss tiek piešķirts uz trim gadiem atbilstoši Ministru kabineta (turpmāk – MK) 2003.gada 11.novembra noteikumiem Nr.637 „Īpaši atbalstāmās teritorijas statusa piešķiršanas un atcelšanas kārtība”. Iepriekšējais ĪAT statuss ar apstiprināto plānošanas reģionu ĪAT sarakstu tika noteikts 2010.gadam[[1]](#footnote-1) un laika periodam no 2011.gada 1.janvāra līdz 2012.gada 31.decembrim[[2]](#footnote-2). ĪAT statusa piešķiršana nākamajam periodam netiek paredzēta, ņemot vērā, ka turpmāk reģionālās politikas pieeja saskaņā ar Latvijas ilgtspējīgas attīstības stratēģijā līdz 2030.gadam (turpmāk – Latvija 2030) noteikto tiks balstīta uz vietējo resursu pilnvērtīgāku izmantošanu, apzinot un realizējot katras teritorijas attīstības potenciālu, nevis dalot teritorijas spēcīgāk un vājāk attīstītajās. Reģionālās politikas ietvaros publisko investīciju atbalsts tiks paredzēts Latvija 2030 noteiktajām mērķteritorijām (nacionālo interešu telpām), no kurām – starptautiskas, nacionālas un reģionālas nozīmes attīstības centri un lauku teritorijas– aptver visu valsti, savukārt Rīgas metropoles areāls, Baltijas jūras piekraste, austrumu pierobeža – daļu valsts teritorijas, apvienojot pašvaldības, kurām to ģeogrāfiskā novietojuma dēļ ir raksturīgi specifiski izaicinājumi un attīstības iespējas, kuru izmantošanai nepieciešami koordinēti risinājumi. Ņemot vērā 2012.gada 20.decembrī Saeimā apstiprināto Nacionālo attīstības plānu 2014. – 2020.gadam (prot. Nr.68, 37.§), kurā ir paredzēts atbalsts augstāk minētajām Latvija 2030 mērķteritorijām, turpmāk vairs netiks lietots dalījums „ĪAT”.Attiecībā uz mazāk attīstīto teritoriju atbalsta jautājuma risināšanu turpmāk, Reģionālās politikas pamatnostādņu saskaņošanas procesā šis jautājums netiks risināts, ņemot vērā, ka reģionālās politikas mērķteritorijas jau ir noteiktas Latvija 2030. Jau šobrīd Reģionālās politikas pamatnostādņu projektā ir noteikts, ka atbalsts ekonomiskās aktivitātes veicināšanai tiks virzīts visām teritorijām (t.i. arī mazāk attīstītām teritorijām), vienlaikus atbalstu koncertējot attīstības centros.Piedāvātos Reģionālās attīstības likuma grozījumus nepieciešams veikt pirms Reģionālās politikas pamatnostādņu apstiprināšanas MK, ņemot vērā, ka teritorijas ar ĪAT statusu praksē vairs nepastāv, kā arī līdz ar to šobrīd aktualitāti ir zaudējuši spēkā esošie MK 2003.gada 11.novembra noteikumi Nr.637 „Īpaši atbalstāmās teritorijas statusa piešķiršanas un atcelšanas kārtība”. Papildus likumprojekts ir izstrādāts, lai nodrošinātu MK 2012.gada 16.februāra rīkojuma Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” IV.nodaļā noteikto par nozares regulējošo normatīvo aktu vienkāršošanu un administratīvā sloga mazināšanu valsts pārvaldē. |
|  2. | Pašreizējā situācija un problēmas | Kopš plānošanas reģionu teritorijām tiek piešķirts ĪAT statuss, ĪAT tika veikti ieguldījumi finanšu atbalsta instrumentu ietvaros, kā arī tiek pielietoti atsevišķi nodokļu atvieglojumi.Kā pastāvīgais reģionālās politikas instruments kopš 1997.gada ir darbojusies ĪAT programma. Tās ietvaros atbalstu ir saņēmušas vietējās pašvaldības, kas atbalstam kvalificējās pēc noteiktiem teritorijas attīstības rādītājiem (sākotnēji teritorijas attīstības ranga, no 1999.gada – teritorijas attīstības indeksa), un to teritorijā darbojošies uzņēmēji, kas varēja pretendēt uz Reģionālā fonda līdzekļiem un nodokļu atlaidēm. ĪAT tika sniegts finansējums projektiem kredītprocentu atmaksai par mērķkredītiem un pašvaldību ieguldījumiem uzņēmējdarbības infrastruktūras attīstībā, kā arī tika piešķirtas uzņēmumu ienākuma nodokļa atlaides šo teritoriju uzņēmējiem (projektiem, kuru īstenošana attiecīgajā teritorijā veicina saimniecisko darbību, rada jaunas un saglabā esošās darba vietas un sekmē šīs teritorijas iedzīvotāju dzīves līmeņa celšanos). Laikā no 1998. – 2003.gadam ĪAT attīstībai tika piešķirti 6,6 miljoni latu. Projektu īstenošanas rezultātā 1998. – 2004.gadu periodā ĪAT ir izveidotas vairāk nekā 4500 jaunas pastāvīgas darba vietas, 4300 sezonas darba vietas un saglabātas 8350 darba vietas.Kopš 2004.gada mainījās ĪAT noteikšana – tās turpmāk apstiprināja nevis MK, bet plānošanas reģionu attīstības padomes, no 15% uz 25% tika palielināts arī pieļaujamais ĪAT īpatsvars pēc iedzīvotāju skaita, tādējādi palielinot ĪAT statusa aptverto teritoriju.Kopš 2004.gada būtisks atbalsts ĪAT ir arī Eiropas Savienības (turpmāk – ES) struktūrfondu finansējums. Valsts reģionālās attīstības aģentūras administrētā grantu shēma „Atbalsts ieguldījumiem uzņēmumu attīstībā īpaši atbalstāmajās teritorijās” bija turpinājums uzsāktajai ĪAT attīstības programmai. Grantu shēmas ieviešana notika ES fondu 2004. – 2006.gada plānošanas perioda ietvaros. Atbalsts tika sniegts maziem un vidējiem komersantiem, kas tika reģistrēti un savu darbību veica ĪAT. Grantu shēmas ietvaros aktīvākie, efektīvākie un sekmīgākie bija Vidzemes reģiona komersanti. Piešķirtais publiskais finansējums grantu shēmas ietvaros kopumā bija 8,9 milj. latu. Latgales reģions saņēma 1,9 milj. latu, Zemgales reģions – 1,5 milj. latu, Kurzemes reģions – 1,4 milj. latu, Vidzemes reģions – 3,4 milj. latu, savukārt Rīgas reģions saņēma 628 tūkst. latu.ES 2007. – 2013.gada plānošanas periodā Ekonomikas ministrijas (turpmāk – EM) pārziņā esošajā 2.3.2.2.aktivitātē „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” atbalsts tika sniegts ĪAT īstenotajiem projektiem. Izmaksātais publiskais finansējums finansējuma saņēmējiem sastāda 5,1 milj. latu. Minētā aktivitātes ietvaros tiek turpināta apstiprināto projektu īstenošana. Aktivitātes brīvais finansējums saskaņā ar MK 2013.gada 29.maija rīkojumu Nr.210 „Grozījumi darbības programmas „Uzņēmējdarbība un inovācija” papildinājumā” tika pārdalīts uz 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai”, kuras ietvaros pieejamais ES struktūrfondu finansējums ir 6,6 milj. latu. EM 2.3.2.2.2.apakšaktivitātes „Atbalsts ieguldījumiem ražošanas telpu izveidei vai rekonstrukcijai” ietvaros tiks veicināta komersantu paplašināšanās vai jaunu komersantu veidošanās, attīstot industriālo telpu izveidi reģionos. Viens no vērtēšanas kritērijiem paredz nosacījumu, ka projekts tiks īstenots pilsētā (vai 10 km attālumā no tās) ar pastāvīgo iedzīvotāju skaitu virs 20 000, izņemot Rīgu. Līdz ar to atbalsts vairs netiks koncentrēts tikai uz ieguldījumiem ĪAT.Savukārt, papildus tiek sniegti atsevišķi nodokļu atvieglojumi. Likumā „Par uzņēmumu ienākuma nodokli” ir noteikts nodokļu piemērošanas regulējums, kas attiecināms teritorijām, kurām noteikts ĪAT statuss. Šā likuma 13.panta pirmās daļas 9. un 10.punktā ir noteikta pamatlīdzekļu nolietojuma aprēķināšanas kārtība tiem nodokļu maksātājiem, kas reģistrēti un darbojas saskaņā ar Reģionālās attīstības likumu noteiktā ĪAT, savukārt 14.panta 6.un 7.punktā ir noteikta taksācijas periodu zaudējumu segšanas kārtība nodokļu maksātājiem, kuri reģistrēti un darbojas saskaņā ar Reģionālās attīstības likumā noteikto ĪAT.Likuma „Par iedzīvotāju ienākuma nodokli” 11.panta desmitajā un deviņpadsmitajā daļā ir paredzēta atsevišķa kārtība attiecībā uz iepriekšējo gadu zaudējumu segšanu un pamatlīdzekļu norakstīšanu tiem individuālajiem komersantiem vai fizisku personu īpašumā esošiem individuālajiem uzņēmumiem, kas reģistrēti un veic saimniecisko darbību saskaņā ar Reģionālās attīstības likumu noteiktā ĪAT.Ņemot vērā sagatavoto likumprojektu, minētie atvieglojumi vairs netiks piemēroti pamatlīdzekļiem, kas iegādāti, sākot ar 2013.gada 1.janvāri. Tomēr nodokļu maksātājiem, kuri minētos nodokļu atvieglojumus ir sākuši piemērot attiecīgajiem pamatlīdzekļiem līdz 2012.gada 31.decembrim, varēs turpināt piemērot arī pēc minētā datuma saskaņā ar likuma „Par uzņēmumu ienākuma nodokli”13.panta pirmās daļas 10.punktu, kas ir saistošs arī iedzīvotāju ienākuma nodokļa maksātājiem. Likumprojekta izstrādes gaitā nav nepieciešams izstrādāt grozījumus likumā „Par uzņēmumu ienākuma nodokli” un likumā „Par iedzīvotāju ienākuma nodokli”. Grozījumus abos speciālajos likumos Finanšu ministrija (turpmāk – FM) izstrādās un iesniegs MK izskatīšanai vienlaikus ar izstrādāto likumprojektu „Par valsts budžetu 2014.gadam”, precizējot normas attiecībā uz ĪAT. Vides aizsardzības un reģionālās attīstības ministrija (turpmāk – VARAM) ir identificējusi arī sekojošu problēmu saistībā ar Reģionālās attīstības likuma 14.panta 5.punktā iekļauto deleģējumu MK noteikt teritorijas attīstības indeksa (turpmāk – TAI) aprēķināšanas kārtību un tā vērtības.VARAM katru gadu jāsagatavo grozījumi MK 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām”, noteikumos iekļaujot jaunākās indeksa vērtības, kas ir aprēķinātas atbilstoši aktuālajai statistikai. Šādu kārtību paredz iepriekšminēto MK noteikumu 4.punkts. TAI vērtības ministrijas izmanto ES fondu, kā arī ārvalstu finanšu instrumentu ieviešanā, to iekļaujot kā kritēriju attiecīgajos MK noteikumos par aktivitāšu vai pasākumu ieviešanu. Taču TAI vērtību aktualizācija, katru gadu sagatavojot MK noteikumu grozījumus, ir administratīvais slogs VARAM (noteikumu projekta sagatavošana, izsludināšana Valsts sekretāru sanāksmē un saskaņošana, iesniegšana izskatīšanai MK), kā arī pārējām iesaistītajām valsts pārvaldes institūcijām, kas ir iesaistītas saskaņošanas procesā. |
|  3. | Saistītie politikas ietekmes novērtējumi un pētījumi | Likumprojekts šo jomu neskar. |
|  4. | Tiesiskā regulējuma mērķis un būtība | 1. Likumprojekta 1.pants paredz izteikt likuma 4.panta 4.punktu jaunā redakcijā, izslēdzot šādus vārdus: „Investīciju un komercdarbības atbalsta programmās līdzfinansējuma apjomu atbalsta saņēmējam nosaka un diferencē atbilstoši pašvaldības vai attiecīgās teritorijas piederībai pie īpaši atbalstāmās teritorijas, atbalsta saņēmējiem nosakot labvēlīgāku līdzfinansējuma apjomu īpaši atbalstāmās teritorijās”;
2. Saistībā ar TAI, likumprojekta 2. un 4.panta pārejas noteikumu 20. un 21.punkts paredz grozīt Reģionālās attīstības likuma 14.panta 5.punktu, turpmāk paredzot, ka TAI vērtības vairs netiek noteiktas MK noteikumos. Grozījumi paredz, ka MK nosaka TAI aprēķināšanas un publicēšanas kārtību. Izrietoši plānots, ka tās tiks publicētas un ikgadēji aktualizētas Valsts reģionālās attīstības aģentūras oficiālajā tīmekļa vietnē.

Ņemot vērā, ka līdz ar Reģionālās attīstības likuma 14.panta 5.punktā dotā deleģējuma grozīšanu automātiski spēku zaudētu MK 2010.gada 25.maija noteikumi Nr.482 „Noteikumi par teritorijas attīstības indeksa aprēķināšanas kārtību un tā vērtībām”, kas ir izdoti uz šī deleģējuma pamata, tad likumprojekts paredz precizēt pārejas noteikumus, nosakot, ka līdz jauno MK noteikumu spēkā stāšanās dienai ir piemērojami MK 2010.gada 25.maija noteikumi Nr.482 „Noteikumi par teritorijas attīstības indeksa aprēķināšanas kārtību un tā vērtībām”, kā arī MK līdz 2014.gada 30.jūnijam izdod jaunos MK noteikumus. Līdz jauno MK noteikumu spēkā stāšanās dienai VARAM neplāno aktualizēt TAI vērtības, grozot MK 2010.gada 25.maija noteikumus Nr.482 „Noteikumi par teritorijas attīstības indeksa aprēķināšanas kārtību un tā vērtībām”, kur tās ir noteiktas par 2011.gadu (noteikumi paredz, ka tās ir spēkā, arī neaktualizējot tās). Salīdzinot aktuālās TAI vērtības par 2012.gadu ar TAI vērtībām par 2011.gadu, VARAM konstatēja, ka nav būtisku atšķirību, vērtējot to potenciālo pielietošanu kā kritēriju ES fondu, kā arī ārvalstu finanšu instrumentu ieviešanā, līdz ar to VARAM plāno jau pašlaik mazināt administratīvo slogu pirms grozījumu izdarīšanas Reģionālās attīstības likumā, kas ļaus izstrādāt jauno kārtību, TAI vērtības publicējot un aktualizējot Valsts reģionālās attīstības aģentūras oficiālajā tīmekļa vietnē;1. Likumprojekta 3.pants paredz izslēgt Reģionālās attīstības likumā ietverto ĪAT jēdzienu, ĪAT statusu un ĪAT statusa piešķiršanu un atcelšanu;
2. Likumprojekta 4.pants pārejas noteikumu 19.punkts paredz nosacījumu par ĪAT, kas attiecas uz ES fondu projekta pieteikuma un investīciju projekta pieteikuma kritērija par īstenošanas vietu, kas atrodas ĪAT, vērtēšanu, nosakot, ka punktu piešķiršanā jāņem vērā ĪAT statuss, kas apstiprināts līdz 2012.gada 31.decembrim.

MK 2012.gada 13.marta noteikumos Nr.179 „Noteikumi par darbības programmas „Cilvēkresursi un nodarbinātība” papildinājuma 1.3.1.1.6.apakšaktivitāti „Atbalsts darba vietu radīšanai””, MK 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases pirmo kārtu”” un MK 2009.gada 17.jūnija noteikumos Nr.582 „Noteikumi par darbības programmas “Uzņēmējdarbība un inovācijas” papildinājuma 2.3.1.1.1.apakšaktivitātes “Ārējo tirgu apgūšana – ārējais mārketings” sesto un turpmākajām kārtām”” viens no projekta pieteikuma vērtēšanas kritērijiem ir „Projekta īstenošanas vieta ir īpaši atbalstāmajā teritorijā”. Savukārt MK 2012.gada 24.janvāra noteikumos Nr.78 „Atbalstāmo investīciju projekta apstiprināšanas un īstenošanas kārtība” viens no projektu pieteikumu kvalitātes vērtēšanas kritērijiem ir „Projekta īstenošanas vieta un tās ietekme uz reģionālo attīstību”, kas paredz piešķirt punktus par projekta īstenošanas vietu, kas atrodas ĪAT. |
|  5. | Projekta izstrādē iesaistītās institūcijas | VARAM, EM, FM. |
|  6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar. |
|  7. | Cita informācija | Likumprojekta pārejas noteikumos nav nepieciešams ietvert speciālu regulējumu, kas attiecas uz pamatlīdzekļu nolietojuma aprēķināšanu ĪAT, kurai ir beidzies ĪAT statuss, kā arī taksācijas gada saimnieciskās darbības zaudējumu aprēķināšanas kārtību, kas radušies laika posmā, kad attiecīgajai teritorijai ir ĪAT statuss. Nodokļu piemērošanas regulējums ir noteikts speciālajos nodokļu likumos – likumā „Par uzņēmumu ienākuma nodokli” un likumā „Par iedzīvotāju ienākuma nodokli”.Likumprojekts neattiecas uz iepriekš veiktajiem ieguldījumiem ĪAT, kas tika piešķirti saskaņā ar sākotnēji izvirzītajiem nosacījumiem. |

|  |
| --- |
| **II. Tiesību akta projekta ietekme uz sabiedrību** |
| Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Saistībā ar grozījumu izdarīšanu Reģionālās attīstības likuma 14.panta 5.punktā, mainot deleģējumu, būs nepieciešams izstrādāt jaunus MK noteikumus, nosakot TAI aprēķināšanas un tā vērtību publicēšanas kārtību. Attiecīgi spēku zaudēs MK 2010.gada 25.maija noteikumi Nr.482 „Noteikumi par teritorijas attīstības indeksa aprēķināšanas kārtību un tā vērtībām”. |
|  2. |  Cita informācija | Pēc likumprojekta pieņemšanas MK 2003.gada 11.novembra noteikumi Nr.637 „Īpaši atbalstāmās teritorijas statusa piešķiršanas un atcelšanas kārtība” zaudēs spēku, ņemot vērā, ka MK noteikumi Nr.637 tika izdoti saskaņā ar Reģionālās attīstības likuma 24.pantu „Īpaši atbalstāmās teritorijas noteikšana”. |

|  |
| --- |
| **V. Tiesību akta projekta atbilstība LR starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | VARAM, EM, FM, Valsts reģionālās attīstības aģentūra, plānošanas reģioni, vietējās pašvaldības. |
|  2. | Projekta izpildes ietekme uz pārvaldes funkcijām | Tiek atcelta nepieciešamība noteikt ĪAT un apstiprināt plānošanas reģionu ĪAT sarakstu.VARAM nebūs katru gadu jāsagatavo grozījumi MK 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām”, aktualizējot TAI vērtības. Tā vietā turpmāk ir plānots noteikt, ka šīs vērtības Valsts reģionālās attīstības aģentūra publicēs savā oficiālajā tīmekļa vietnē. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar. |
|  6. | Cita informācija | Nav. |

Vides aizsardzības

un reģionālās attīstības ministrs E.Sprūdžs

Vīza: valsts sekretārs A.Antonovs

10.06.2013. 15:40

2 049

M.Kamoliņa

66016768, Maija.Kamolina@varam.gov.lv

Z.Hermansons

66016725, Zintis.Hermansons@varam.gov.lv

1. 1.pielikums „Karte ar īpaši atbalstāmajām teritorijām 2010.gadā”; [↑](#footnote-ref-1)
2. 2.pielikums „Karte ar īpaši atbalstāmajām teritorijām laika periodā no 2011.gada 1.janvāra līdz 2012.gada 31.decembrim”. [↑](#footnote-ref-2)